Congresul Internațional Online “Poetized Wars and Polemic Writings in the Modern Age” la Universitatea din București


În perioada 10-12 septembrie 2020, Departamentul de Limbi și Literaturi Romanice, Clasice și Neogreacă al Facultății de Limbi și Literaturi Străine din cadrul UB, sub egida ICUB și sub înaltul patronat al Ambasadei Spaniei la București și al Institutului Cervantes din București organizează Congresul Internațional Poetized Wars and Polemic Writings in the Modern Age.
Evenimentul face parte dintr-o serie bianuală de manifestări științifice internaționale dedicate Modernității Timpurii Spaniole, inițiată în 2018 prin Congresul Internațional Curiozitate și Cenzură în Epoca Modernă.
[bookmark: _GoBack]Congresul se bucură de conferințe plenare din partea unor personalități de seamă ale hispanisticii, precum Felipe Blas Pedraza Jiménez și Milagros Rodríguez Cáceres, de la  Universitatea din Castilla la Mancha, Ruth Fine, de la Universitatea Ebraică din Ierusalim, Președinte al Asociației Internaționale de Hispanistică, și Oleksandr Pronkevich de la Universitatea Națională a Mării Negre “Petro Mohyla” din Ucraina.
De asemenea, vor interveni cu prezentări de specialitate prestigioși hispaniști de la universități și intituții academice europene și americane, cum sunt Universitatea din Sevilia, Universitatea din Navarra, Universitatea din Granada, Universitatea din Insulele Baleare, Universitatea din Cassino și Lazio Meridionale, Universitatea “G. d’Annunzio” din Chieti-Pescara, Universitatea din Paris, Universitatea din Paris 3 Sorbonne-Nouvelle, Universitatea Rennes 2, Academia Națională de Științe din Ucraina, Universitatea din Vilnius, Universitatea Pontificală Catolică din Chile, Universitatea Pontificală Catolică din Valparaiso, Universitatea Iberoamericană din Ciudad de México, Universitatea Pontificală Javeriană din Columbia, și nu în ultimul rând de la Universitatea din București.
În deschiderea lucrărilor vor lua cuvântul prof. univ. dr. Carmen Chifiriuc, Prorector al Universității din București responsabil cu Cercetarea și Director al Institutului de Cercetare al Universității din București (ICUB), prof. univ. dr. Alina Tigău, prodecan al Facultății de Limbi și Literaturi Străine a UB, responsabil cu Cercetarea; domnul Consilier Santiago Pellón Olmedo, Adjunctul Șefului Misiunii de la Ambasada Spaniei la București, prof. univ. dr. Anca Elena Crivăț, membru în Consiliul Departamentului de Limbi și Literaturi Romanice, Clasice și Neogreacă și lect. univ. dr. Silvia-Alexandra Ștefan, directorul comitetului de organizare al congresului.
Mai multe informații despre Congresul Internațional Poetized Wars and Polemic Writings in the Modern Agesunt disponibile aici și aici.

